“માલિકે ડિસેમ્બરમાં બે મહિનાનો પગાર એક સાથે કરી દીધો હતો. એ રકમથી બે માસ સુધી ઘર ચાલ્યું. બે માસ પછી શેઠે કહી દીધું કે એક માસનો સાથે જ પગાર ચેકથી મળશે. હવે અમારી પાસે રહેવા માટે મકાન જ નથી તો બેંકમાં ખાતાં ખોલાવવા પૈસા અને જરૂરી ડોક્યુમેન્ટ ક્યાંથી હોય? આ કારણે કારખાનામાંથી છૂટા કરાયા. કામ વગર નાણાં પૂરાં થતાં માસીના દીકરા પાસેથી રૂ.પાંચ હજાર ઉધાર લઈને અત્યારે ઘર ચલાવું છું. છૂટક મજૂરી કરું છું તો ક્યારેક ઘરે બેસી રહેવું પડે છે. ભૂખ્યા સૂવાનો પણ વારો આવે છે.” આ શબ્દો છે વટવાની એક ઈન્ડસ્ટ્રીઝમાં છેલ્લાં રપ વર્ષથી સંકળાયેલા એક શ્રમિકના.